
 „Tiekėjų kvalifikacijos reikalavimai“ 


TIEKĖJŲ KVALIFIKACIJOS REIKALAVIMAI

1. Tiekėjo kvalifikacija turi atitikti šiame priede nustatytus reikalavimus kvalifikacijai. 
2. Tiekėjas gali remtis kitų ūkio subjektų pajėgumais, kad atitiktų 1 lentelėje nustatytus reikalavimus, tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
3. Kai tiekėjas remiasi kitų ūkio subjektų pajėgumais, kad atitiktų nustatytus ekonominio ir finansinio pajėgumo reikalavimus, jie privalo prisiimti solidarią atsakomybę už sutarties įvykdymą.
4. Tais atvejais, kai tiekėjas naudojasi (naudosis) trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis (pavyzdžiui, tik išnuomos patalpas, išnuomos įrangą ar pan.), tiekėjas, neprivalo teikti jų Europos bendrąjį viešųjų pirkimų dokumento (toliau – EBVPD) ir pašalinimo pagrindų nebuvimą įrodančių dokumentų, tačiau, teikdamas pasiūlymą, turi pareigą įrodyti, kad atitinkamomis konkrečiomis trečiojo asmens priemonėmis jis galės naudotis sutarties vykdymo laikotarpiu (teikiant pasiūlymą nurodyti tuos trečiuosius asmenis ir informaciją apie su jais pasirašytas sutartis, ketinimo protokolus ir pan.). Tokiu atveju laikoma, kad tiekėjas pats turi atitinkamą kvalifikaciją, nepriklausomai nuo to, kokiais pagrindais (nuosavybės, nuomos ar kitais) naudojasi ar naudosis sutarties vykdymo metu atitinkamas priemones.
5. Šiame priede reikalaujamą kvalifikaciją tiekėjai (ar jų personalas) privalo būti įgiję iki pasiūlymų pateikimo termino pabaigos. Iš tiekėjų, registruotų Europos Sąjungos valstybėje narėje, Europos ekonominės erdvės valstybėje narėje, Šveicarijos Konfederacijoje arba trečiojoje šalyje, priimami tiekėjo kilmės šalies kompetentingų institucijų išduoti dokumentai, tačiau toks užsienio šalies tiekėjas turi pareigą per protingą laiką kreiptis į atitinkamą Lietuvos Respublikos instituciją dėl teisės pripažinimo dokumento išdavimo. Užsienio tiekėjo turimos kvalifikacijos patvirtinimo dokumentai Lietuvoje gali būti išduoti ir po galutinės paraiškų arba pasiūlymų pateikimo datos, jeigu 1 lentelėje nurodyta, kad šiuos dokumentus užsienio teikėjas turės pateikti iki pirkimo sutarties pasirašymo.
6. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų atitiktį nustatytiems kvalifikacijos reikalavimams, jeigu tai būtina siekiant užtikrinti tinkamą pirkimo procedūros atlikimą.
7. Tiekėjų kvalifikacijos reikalavimai:
1 lentelė
	Ei. Nr.
	Kvalifikacijos reikalavimas
	Atitiktį reikalavimui įrodantys  dokumentai
	Subjektas, kuris turi atitikti reikalavimą

	1
	Finansinis ir ekonominis pajėgumas

	1.1
	Tiekėjo metinės visos veiklos pajamos paskutiniais vieneriais finansiniais metais, o jei ūkio subjektas įregistruotas vėliau ar veiklą pradėjo vėliau – nuo ūkio subjekto įregistravimo ar veiklos pradžios, yra ne mažesnės nei 100.000,00 Eur.

	Tiekėjas kartu su pasiūlymu pateikia EBVPD.
Jeigu nėra viešai skelbiamos informacijos, iš galimo pirkimo  laimėtojo bus prašoma pateikti kvalifikaciją patvirtinančius dokumentus.
Lietuvoje registruoto Teikėjo metinės visos veiklos pajamos paskutiniais finansiniais metais iki pasiūlymų pateikimo dienos patikrinamos viešai skelbiamoje VĮ Registrų centras informacijoje adresu: https://www.registrucentras.lt/p/1094.
Dokumentų kopijos arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungusi susipažinti su reikalaujamais dokumentais ir (ar) informacija: 
1. Paskutinių finansinių metų, o jeigu ūkio subjektas įregistruotas ar veiklą pradėjo vėliau, – nuo ūkio subjekto įregistravimo ar veiklos pradžios (jeigu ši informacija turima), ūkio subjekto finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas ūkio subjektas, įstatymuose reikalaujama skelbti metinį finansinių ataskaitų rinkinį. Jei finansinės ataskaitos dar nėra patvirtintos ir (ar) dar nepaskelbtos Juridinių asmenų registre, teikiamas ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka arba pažyma apie gautas metines visos veiklos pajamas.
2. Jeigu tiekėjas dėl pateisinamų priežasčių negali pateikti pirkimo vykdytojo reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus pirkimo vykdytojui priimtinus dokumentus.
	● tiekėjas;
● jeigu pasiūlymą teikia ūkio subjektų grupė – reikalavimą turi atitikti visi kartu (pajėgumai sumuojami);
● tiekėjas gali remtis kitų ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su tiekėjo pajėgumais). Perkančioji organizacija reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą (pateikiamas dokumentas (sutartis ar kt.), įrodantis solidarios atsakomybės prisiėmimą pirkimo laimėjimo atveju);
● subtiekėjams šis reikalavimas nenustatomas.

	2
	Techninis ir profesinis pajėgumas

	
	1) Tiekėjas turi pasiūlyti kvalifikuotus specialistus, turinčius būtinas žinias bei patirtį, reikalingą paslaugų tinkamam teikimui.
2) Tiekėjas gali siūlyti daugiau nei po vieną specialistą kiekvienai pozicijai, tačiau kiekvienas jų turi atitikti jiems keliamus nurodytus reikalavimus ir tiekėjas, kurio pasiūlymas bus nustatytas ekonomiškai naudingiausiu, turės pateikti reikalaujamą jų kvalifikaciją įrodančius dokumentus, jeigu jie nebuvo pateikti su pasiūlymu.
3) Tiekėjas negali siūlyti kelių specialistų, kurie kartu atitiktų vienam specialistui keliamus reikalavimus, tačiau kiekvienas atskirai šių reikalavimų netenkintų.
4) Tiekėjas, siūlydamas specialistų skaičių, turi užtikrinti savalaikį sutarties įvykdymą suteikiant paslaugas pagal pateiktą techninę specifikaciją bei nustatytais terminais.
5) Tiekėjas turi užtikrinti savo specialistų bendravimą lietuvių kalba (žodžiu ir raštu) arba tiekėjas savo sąskaita privalo užtikrinti savalaikes ir tinkamas vertimo paslaugas.
6) Projektas (sutartis) gali būti pradėtas vykdyti anksčiau nei prieš 3 (tris) metus iki pasiūlymų pateikimo termino pabaigos, tačiau projekto (sutarties) vykdymo pabaiga turi būti iki paskutinės pasiūlymų pateikimo termino dienos.
7) Jei Tiekėjas teikia informaciją dėl tebevykdomos sutarties, kurios pagrindu atitinkamas specialistas jau atliko (pilnai įgyvendino atskirą projektą) jam priskirtas funkcijas (atitinkančias nustatytus kvalifikacijos reikalavimus), laikoma, kad specialistas atitinka jam keliamus minimalius kvalifikacijos reikalavimus, tačiau tiekėjas turi pateikti šią aplinkybę aiškiai patvirtinantį dokumentą (pvz., pasirašytas paslaugų perdavimo-priėmimo aktas ar užsakovo atsiliepimas, kuriame būtų įvardintos suteiktos paslaugos, jų teikimo laikotarpis, suteiktų paslaugų vertė (jeigu taikoma), šias paslaugas suteikęs asmuo bei patvirtinimas, kad paslaugos suteiktos tinkamai).
8) Tas pats įvykdytas projektas gali būti teikiamas bet kurio iš specialistų atitikties bet kuriam kvalifikacijos reikalavimo pagrindimui, tačiau negali būti teikiamas to pačio specialisto ir atitikties kvalifikacijos reikalavimui, ir patirties vertinimui ekonominio naudingumo balais.
9) Tiekėjas turi turėti (arba gali pasitelkti) kvalifikuotus už pirkimo sutarties vykdymą atsakingus specialistus, kurie turi tenkinti šiuos reikalavimus:

	2.1
	[bookmark: part_4b4fa7e014e1401ab98d62729c2b25ed]Projektų vadovas - per paskutinius 3 (tris) metus iki pasiūlymo pateikimo termino pabaigos, vykdydamas projekto vadovo pareigas, tinkamai įvykdė bent vieną interneto svetainės sukūrimo projektą, kurio vertė būtų ne mažesnė kaip 35.000,00 Eur be PVM (toliau – projektas).

	1. Tiekėjas pateikia pasiūlymą, EBVPD ir kartu su pasiūlymu pateikia:
1) tiekėjo siūlomų specialistų sąrašą pagal Specialiųjų pirkimo sąlygų (toliau – SPS) 10 priede pateiktą formą (toliau – Specialistų sąrašas);
[bookmark: _Hlk172540604]2) pasirašytas deklaracijas (SPS 13 priedas), susitarimus ar ketinimų protokolus dėl sutarties sudarymo su specialistais (tuo atveju, jeigu pasitelkiami specialistai (kvazisubtiekėjai) - specialistai, kurie nėra tiekėjo, ūkio subjekto,  kurio pajėgumais tiekėjas remiasi, darbuotojai, tačiau juos ketinama įdarbinti, jei pasiūlymas bus pripažintas laimėjusiu) tiekėjo laimėjimo ir sutarties sudarymo su perkančiąja organizacija atveju;
3) ir (arba) deklaracijas (SPS 11  ir / ar SPS 12 priedai) ar kitus lygiaverčius dokumentus dėl ūkio subjekto išteklių prieinamumo sutarties vykdymo metu, jeigu pasitelkiamas ūkio subjektas ar pasitelkiamas specialistas nėra Tiekėjo darbuotojas ir pasitelkiamas specialistas nebus tiekėjo įdarbintas tiekėjo laimėjimo ir sutarties sudarymo su perkančiąja organizacija atveju
(pastaba 2 ir 3 papunkčiams: pasirašytos deklaracijos / susitarimai / ketinimų protokolai turi būti sudaryti ir pasirašyti iki nustatytos pasiūlymų pateikimo dienos);
4) ekonominio naudingumo balų skyrimui tiekėjo pasiūlytų sutarties vykdymui specialistų turimą profesinę (darbo) patirtį pagrindžiančius dokumentus ar informaciją: detali informacija SPS 7 priedo 9 punkte. 
2. Atitiktis kvalifikacijos reikalavimams bus tikrinama ekonomiškai naudingiausią pasiūlymą pateikusio tiekėjo ir bus prašoma pateikti pasiūlyme nurodyto specialisto/-ų kvalifikaciją patvirtinančius dokumentus, jeigu jie nebuvo pateikti kartu su pasiūlymu ar nėra viešai skelbiami:
1) siūlomo specialisto/-ų turimą profesinę (darbo) patirtį pagrindžiančius dokumentus, jeigu jie nebuvo pateikti kartu su pasiūlymu – įvykdytų projektų užsakovų pasirašytus atsiliepimus ar kitus lygiaverčius dokumentus (toliau – patvirtinantis dokumentas) apie suteiktas paslaugas. Patvirtinančiame dokumente turi būti pateikta informacija:
- projekto vykdymo laikotarpis mėnesio tikslumu;
- projekto objekto detalus aprašymas;
- paslaugas teikusio specialisto / -ų vardas, pavardė, vykdytos pareigos projekte bei suteiktų paslaugų kokybės įvertinimas, kad paslaugos buvo suteiktos tinkamai;
- įvykdyto projekto vertė Eur be PVM;
- užsakovo duomenys: pavadinimas,  kontaktinio asmens duomenys.

Pastabos:
1) Jei teikiama informacija apie vykdomą pirkimo sutartį, laikoma, kad specialisto patirtis atitinka keliamą reikalavimą, jei vykdomoje sutartyje įvykdytas svetainės sukūrimo projektas yra ne mažesnės nei 35.000,00 Eur be PVM vertės.
2) Tas pats įvykdytas projektas gali būti teikiamas bet kurio iš specialistų atitikties kvalifikacijos reikalavimui vertinimui, tačiau negali būti teikiamas to pačio specialisto ir atitikties kvalifikacijos reikalavimui, ir patirties vertinimui ekonominio naudingumo balais.
3) Perkančioji organizacija turi teisę kreiptis į paslaugų gavėją (užsakovą) dėl užsakovo atsiliepime pateiktos informacijos apie tiekėjo suteiktas paslaugas.

	
● tiekėjas;
● jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
● tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;
● subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.

	2.2
	Projektavimo-programavimo specialistas - per pastaruosius 3 (tris) metus iki pasiūlymų pateikimo dienos tinkamai suprojektavo ir suprogramavo bent vieną interneto svetainę, kurios sukūrimo projekto vertė būtų ne mažesnė kaip 35.000,00 Eur be PVM (toliau – projektas).
	
	

	2.3
	Interneto grafikos dizaineris -  per pastaruosius 3 (tris) metus iki pasiūlymų pateikimo dienos, vykdydamas interneto grafikos dizainerio pareigas, tinkamai sukūrė dizaino sprendimus bent vienai interneto svetainei, kurios sukūrimo projekto vertė būtų ne mažesnė kaip 35.000,00 Eur be PVM (toliau – projektas).
	
	

	2.4
	Patogumo naudotis svetaine specialistas - per pastaruosius 3 (tris) metus iki pasiūlymų pateikimo dienos, vykdydamas patogumo naudotis svetaine specialisto pareigas, tinkamai sukūrė patogumo naudoti vartotojui sprendimus bent vienai interneto svetainei, kurios sukūrimo projekto vertė būtų ne mažesnė kaip 35.000,00 Eur be PVM (toliau – projektas).
	
	



8. Šiame priede reikalaujama kvalifikacija turi būti įgyta iki pasiūlymų pateikimo termino pabaigos. 
9. Perkančioji organizacija nereikalauja, kad tiekėjai laikytųsi kokybės vadybos sistemos standartų.
10. Perkančioji organizacija nereikalauja, kad tiekėjai laikytųsi aplinkos apsaugos vadybos sistemos standartų, tačiau Sutarties projekte, pateiktame Specialiųjų pirkimo sąlygų 9 priede, nustatyti aplinkos apsaugos kriterijai.
___________

